钦定古今图书集成/明伦汇编/氏族典/第235卷 > 张承
## 钦定古今图书集成/明伦汇编/氏族典/第235卷 > 张承

按《吴志张昭传》：“昭长子承，字仲嗣，少以才学知名，与
诸葛瑾、步骘、严畯相友善。权为骠骑将军，辟西曹掾，
出为长沙西部都尉，讨平山寇，得精兵万五千人。后
为濡须都督、奋威将军，封都乡侯。承为人壮毅忠谠，
能甄识人物。诸葛恪年少时，众人奇其英才。承言：终
败诸葛氏者，元逊也。勤于长进，笃于物类，凡在庶几”
之流，无不造门。年六十七，赤乌七年卒，谥曰定侯。子
震嗣。